1982 után guineai labdarúgás tízéves mélypontja következett. 1982 és 1992 között, 6 sikertelen afrikai nemzetek kupája-selejtező után Titi Camara vezetésével a guineai "új generáció" megtörte az egydekádnyi sikertelenséget és 1994-ben kvalifikáltak a kontinensviadalra. Azóta 1998-ban, illetve 2004 óta sorozatban harmadszor vitték véghez mindezt úgy, hogy 2004-ben és 2006-ban is a negyeddöntőig jutottak. A jelen kor guineai labdarúgásának legfőbb célja a világbajnoki szereplés lenne, azonban ez még várat magára.